112 Jurnalul Oficial al Uniunii Europene 11jJvol. 2 31976R1503 28.6.1976 JURNALUL OFICIAL AL COMUNITĂȚILOR EUROPENE L 168/1 REGULAMENTUL (CEE) NR. 1503/ 76 AL CONSILIULUI din 21 iunie 1976 privind încheierea Acordului de cooperare comercială dintre Comunitatea Economică Europeană și Republica Islamică Pakistan CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolele 113 și 114, având în vedere recomandarea Comisiei, întrucât trebuie încheiat Acordul de cooperare comercială negociat între Comunitate și Republica Islamică Pakistan, ADOPTĂ PREZENTUL REGULAMENT: Articolul 1 Acordul de cooperare comercială dintre Comunitatea Economică Europeană și Republica Islamică Pakistan, al cărui text este anexat la prezentul regulament, se încheie în numele Comunității. Articolul 2 Președintele Consiliului notifică celeilalte părți contractante, în conformitate cu articolul 15 din acord, îndeplinirea, în ceea ce privește Comunitatea, a procedurilor necesare pentru intrarea în vigoare a prezentului acord (!). Articolul 3 Comisia Comunităților Europene, asistată de reprezentanții statelor membre, reprezintă Comunitatea în cadrul comisiei mixte prevăzute la articolul 8 din acord. Articolul 4 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Luxemburg, 21 iunie 1976. Pentru Consiliu Președintele J. HAMILIUS (!) Deoarece la 25 iunie 1976 a avut loc schimbul de instrumente de notificare a îndeplinirii procedurilor necesare pentru intrarea în vigoare a Acordului de cooperare comercială dintre Comunitatea Economică Europeană și Republica Islamică Pakistan, semnat la Bruxelles la 1 iunie 1976, acordul va intra în vigoare, în conformitate cu articolul 15, la 1 iulie 1976.